1977 में देश में जनता पार्टी सरकार आई. मोरार जी देसाई प्रधानमंत्री और चौधरी चरण सिंह केंद्रीय गृह मंत्री बने. सरकार बनते ही सीबीआई ने सबसे पहला सुंदर डाकू की मौत के मामले में हत्या का जो केस दर्ज किया, वो मेरे खिलाफ था. मैं गिरफ्तार हुआ और जेल में डाल दिया गया. उसके बाद दिल्ली के तत्कालीन आला अफसर जिनमें आईपीएस प्रीतम सिंह भिंडर (पीएस भिंडर दिल्ली के पूर्व पुलिस कमिश्नर, केंद्रीय औद्योगिक सुरक्षा बल के पूर्व महानिदेशक, इंटेलीजेंस ब्यूरो के पूर्व सहायक निदेशक) भी थे, के साथ कुल 13 लोगों को सुंदर डाकू हत्याकांड में सीबीआई ने जेल में ठूंस दिया. बाद में सब बाइज्जत बरी हुए.